

Apstiprinu

Balvu Sporta skolas

direktore \_\_\_\_\_\_\_\_\_\_\_\_\_L.Beļikova

*2021. gada 24.jūnijā*

***N O L I K U M S***

**Balvu Sporta skolas atklātās sacensības kārtslēkšanā**

**(World Athletics F kategorijas sacensības)**

**1. Mērķis un uzdevumi**

Popularizēt un attīstīt vieglatlētiku Latvijā.

Noskaidrot labākos jaunos kārtslēcējus.

**2. Vieta un laiks**

**Sacensību vieta:**

Balvu Sporta skolas stadions (Sporta iela 8, Balvi).

**Norises datums:** 29.06.2021.

**Sacensību sākums:** plkst. 17:00.

**Sacensības organizē** – Balvu Sporta skolas vieglatlētikas nodaļa, Alejas iela 2, Balvi, Balvu novads, LV – 4501, reģ. Nr: 40900023458.

**Sacensību vadība:**

Sacensību galvenais tiesnesis: Imants Kairišs, mob. tālr.: 28343744, e-pasts: kairis68@inbox.lv

Sacensību galvenā sekretāre: Ildze Bortaščenoka, mob. tālr.: 20030169, e-pasts: ildzeb@gmail.com.

Nestartējošos dalībniekus atsaukt līdz 29. jūnija plkst. 15.00 sūtot SMS vai e-pastu sacensību galvenajai sekretārei.

**3. Dalībnieki/vecuma grupas**

Sacensības ir atklātas un tajās piedalās:

Apvienotā grupa: pieaugušie - 2003.gadā dzimušie un vecāki;

U16 vecuma grupa – 2006./2007. g. dzimušie zēni un meitenes;

U18 vecuma grupa – 2004./2005. g. dzimušie zēni un meitenes.

**4. Pieteikšanās**

4.1. Pieteikšanās sākas: 24.06.2021. plkst. 12:00.

4.2. Pieteikšanās beidzas: 29.06.2021. plkst. 12:00.

4.3. Pieteikšanās sacensībām notiek sūtot pieteikumu uz e-pastu sacensību galvenajai sekretārei ar norādi „pieteikums Balvu Sporta skolas atklātajām sacensībām kārtslēkšanā”.

**5. Dalības maksa**

Par dalību sacensībās nav jāiemaksā dalības maksa.

**VISPĀRĪGIE NOTEIKUMI**

**6. Dalībnieku pieteikšana un atsaukšana**

Dalībnieku pieteikšana un atsaukšana notiek nolikuma 4.punktā paredzētajā kārtībā.

**7. Sportistu starta un iesildīšanās formas**

Dalībnieki sacensībās drīkst piedalīties tikai vieglatlētikas starta formā. Dalībniekiem sacensībās aizliegts startēt Latvijas izlases formā.

**8. Vērtēšana un apbalvošana**

Uzvarētājus nosaka atbilstoši Starptautiskajiem vieglatlētikas sacensību noteikumiem.

Apbalvošana notiek atbilstoši sacensību programmai.

**9. Sacensību rezultāti**

Sacensību rezultāti būs skatāmi athletics.lv sadaļā sacensības/rezultāti pēc sacensībām.

**10. Dalībnieku veselības atbilstība**

Par nepilngadīgo dalībnieku veselības atbilstību sacensībām atbild organizācija, kas piesaka dalībniekus startam, vai tā likumīgais pārstāvis.

Par dalībnieku veselības atbilstību sacensībām atbild organizācija, kas piesaka dalībniekus, vai pats dalībnieks.

**11. Protesti**

Jebkuri protesti tiek izskatīti saskaņā ar Starptautisko sacensību un tehnisko noteikumiem.

Protesta drošības nauda tiek noteikta EUR 50,00 (piecdesmit eiro) apmērā.

**12. Finansiālie noteikumi**

Dalībnieka dalību (ceļa, naktsmītnes, ēdināšanas izdevumi u.c.) sedz komandējošā organizācija vai pats dalībnieks.

**13. Personas datu aizsardzība**

Personas datu aizsardzība notiek atbilstoši Latvijas Vieglatlētikas savienības privātuma politikai (apstiprināta 2020.gada 03.septembrī).

**14. Covid-19 izplatības ierobežošanas pasākumi**

Sacensību organizatoriem, dalībniekiem, treneriem un citām personām, kas atrodas sacensību norises vietā ir jāievēro valstī spēkā esošie MK 360.noteikumi "Epidemioloģiskās drošības pasākumi Covid-19 infekcijas izplatības ierobežošanai".